**3g Ng Øvelse: Hvad kan vi danskere bruge den tropiske regnskov til i hverdagen?**

**Atlasøvelse:**

I hvilke lande findes der tropisk regnskov? Find og indsæt et kort med plantebæltet ”tropisk regnskov” og udfyld Tabel 1 med alle landene (indsæt eller fjern felter, til tabellen passer).

Tabel 1. Lande med tropisk regnskov.

|  |  |  |  |  |
| --- | --- | --- | --- | --- |
| Brasilien |  |  |  |  |
| Ghana |  |  |  |  |
| Indonesien |  |  |  |  |
|  |  |  |  |  |
|  |  |  |  |  |
|  |  |  |  |  |

Hvor mange lande er der i alt med tropisk regnskov? Hvor mange lande er der i alt i verden? Hvor mange procent af verdens lande har tropisk regnskov?

**Wikiøvelse:**

Undersøg BNP (BruttoNationalProduktet) pr. indbygger og HDI (Human Development Index) for fem udvalgte lande med tropisk regnskov og Danmark (tempereret løvskov). Udfyld Tabel 2 og diskuter resultaterne, dvs. sammenlign landene.

Tabel 2. Udvalgte lande med tropisk regnskov.

|  |  |  |  |  |  |
| --- | --- | --- | --- | --- | --- |
| **Land** | **Antal indbyggere** | **Areal****(km2)** | **Befolkningstæthed (indbyggere/km2)** | **BNP/indbygger (USD)** | **HDI** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Danmark |  |  |  |  |  |

**Butiksøvelse:**

Gå på jagt efter tropiske frugter og grønsager i en dagligvarebutik i Middelfart Kommune. Du skal finde mindst 10 forskellige produkter. Med ”tropisk” menes, at frugten eller grønsagen skal dyrkes i et tropisk klima (jf. Vahls definition) og/eller stamme fra et af landene med regnskov. Udfyld Tabel 3 med de produkter, du fandt (eksempel vist). Mærker kan fx være det røde/grønne økologimærke, Fairtrade Max Havelaar, Rainforest Alliance osv. Med oprindelsesland og verdensdel menes der: Hvor er produktet dyrket? Husk at notere prisen og tag fotos til dokumentation af varerne.

Tabel 3. Frugt og grønt fra troperne.

|  |  |  |  |  |
| --- | --- | --- | --- | --- |
| **Produkt** | **Beskrivelse** | **Mærker?**  | **Oprindelsesland og verdensdel** | **Pris (kr.)** |
| Ananas | Frisk frugt | Ingen | Costa Rica, Nordamerika (Mellemamerika regnes med til Nordamerika) | 15 |
| Banan |  |  |  |  |
|  |  |  |  |  |
|  |  |  |  |  |
|  |  |  |  |  |
| Mango |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Tip: Er de eksotiske frugter og grønsager friske, tørrede, på dåse eller pressede (juice)? Er det tropiske frugter fra regnskoven eller bare fra et land, hvor noget af arealet naturligt ville være dækket af tropisk regnskov? Kokos er en eksotisk frugt, men vokser den rent faktisk i regnskoven? Husk vanilje og kaffe: vanilje”bønnen”/vanilje”stangen” er vaniljeorkidéens frugt, mens kaffe”bønner” er kaffeplantens frø. Begge stammer fra tropisk regnskov.

Undersøg så prisen for et dansk æble. Hvis butikken ikke sælger løse æbler, må du dividere prisen for en hel pose med antallet af æbler i posen.) Husk at angive, om æblet var økologisk eller ej.

Stykpris for et dansk æble: \_\_\_\_\_\_\_\_\_\_\_\_\_\_kr. Økologisk: ja / nej (marker svaret)

Sammenlign nu priserne for de eksotiske varer med prisen for et dansk æble: Er varer, som transporteres over store afstande, dyrere end lokale varer? Diskuter årsager til udvalget og priserne. Overvej, om der var nogen tropiske frugter, du IKKE kunne finde.

Gå dernæst på jagt efter mindst fem chokoladeprodukter og udfyld Tabel 4: Hvilket land kommer kakaoen fra, dvs. hvor er kakao”bønnerne” dyrket? Er produktet mærket? (Øko, Rainforest Alliance, Fairtrade). Angiv kakaoindhold og prisen pr. 100 g, så produkterne kan sammenlignes.

Tabel 4. Produkter med kakao.

|  |  |  |  |  |
| --- | --- | --- | --- | --- |
| **Produkt** | **Beskrivelse, angiv kakaoindhold** | **Mærker?**  | **Oprindelsesland og verdensdel** | **Pris (kr.) pr. 100 g** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Er der en sammenhæng mellem kakaoindholdet, mærkerne og prisen? Hvilke lande/verdensdele kom hovedparten af kakaoen fra?

**Skriv en konklusion på hele øvelsen:**

Opsummer de vigtigste resultater og tag stilling til, hvad vi danskere kan bruge den tropiske regnskov til i hverdagen. Hvor mange af produkterne kan vi undvære, om nødvendigt? (Kan en dansker overleve uden adgang til fx frisk ananas, varm kaffe eller et stykke mørk chokolade?)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Her kan du læse om de tre nævnte mærker:

* <https://foedevarestyrelsen.dk/kost-og-foedevarer/alt-om-mad/gaa-efter-maerkningen/oekologi>
* <https://www.rainforest-alliance.org/>
* <https://fairtrade-maerket.dk/>